title: "Hulkin"
text: "Ualjuarsinj gung miast jong lidj \u00fc\u00fcb Oomram \u00fctj tu hulkin. Diaram het di 31. Detsember \u00fc\u00fcb Oomram uk hulkinj.\n\nH\u00fc det gongt \nLetj sk\u00f6\u00f6len faan ferkl\u00e4\u00e4st jong lidj luup faan h\u00fcs tu h\u00fcs. Diar skel a lidj do r\u00e4\u00e4t, hoker wel b\u00e4\u00e4ft jo skrabelken steget. Miast woort fraaget: \"Gongst D\u00fc noch tu skuul?\" of \"Komst D\u00fc faan S\u00f6ssaarep?\". An a hulken nek of sk\u00f6de at hood, snaake mut jo ei. Wan's do k\u00e4\u00e4nd wurden san, fu a hulken wat sweten - of a \u00e4\u00e4leren uk en puns. Tuleetst wansket am en\u00f6\u00f6der en \"Seegent Nei Juar\". Jodiar trii wurden k\u00e4\u00e4n wel aaltumaal \u00fc\u00fcb Oomram - ianerlei of's aran \u00f6\u00f6mrang snaake of uk ei.\n\n\u00dc\u00fcb Fer \nUk \u00fc\u00fcb Fer woort hulket, oober diar het det \"\u00fctj tu kenknin\". An \u00fc\u00fcb Fer woort muar s\u00fcngen, so \u00fcs bi \"Rummelpott\" \u00fc\u00fcb f\u00e4\u00e4st\u00e4\u00e4g.\n\nOomram\nFriisk br\u00fckdom"